Publication: Magyar Közlöny
Issue: MK-2004-69 (Year: 2004, Number: 69)
Era: 2004-2010
Section: 6. számú melléklet a 12/2004. (V. 21.) NKÖM rendelethez
Paragraph Index: 555

1. Az Országos Érdekegyeztetõ Tanács megvitatta a Csatlakozási szerzõdésben rögzített munkaerõpiaci viszonosság és védintézkedések alkalmazásának irányairól, a szabályozási koncepcióról szóló kormány-elõterjesztést, valamint tájékoztatást kapott a tagállamokkal folyó tárgyalások jelenlegi állásáról. A munkavállalói oldal megalapozatlannak tartja a magyar munkavállalókkal szemben fenntartott korlátozásokat az Európai Unió egyes tagállamai részérõl, és következetesen kitart amellett, hogy a munkaerõ szabad mozgását, mint az Európai Unió egyik alapelvét mielõtt és maradéktalanul garantálni kell. Ugyanakkor tudomásul veszi a munkaerõpiaci korlátozást alkalmazó tagállamokkal szembeni viszonosság alkalmazását. Javasolja, hogy a csatlakozó új tagállamok esetében esetleg alkalmazandó védintézkedést megalapozó munkaerõpiaci indikátorok kidolgozására az OÉT-tel történõ egyeztetés alapján kerüljön sor. Véleménye szerint a munkaerõpiac általános megnyitásáról eltérõ szabályokat törvényi szinten kellene rögzíteni. Kezdeményezte, hogy a külföldiek magyarországi foglalkoztatásának helyzetét az OÉT félévente tekintse át. A munkaadói oldal a viszonosság alkalmazását tudomásul vette, a tervezett védintézkedések bevezetését pedig támogatta. A viszonossági és védintézkedések vonatkozásában fontosnak tartotta, hogy a megyei munkaügyi központok az információszolgáltatásba vonják be a területükön lévõ érdekképviseleti szervezeteket. A védintézkedések megalapozottsága érdekében javasolták munkaerõpiaci hatástanulmányok készítését. A napirend tárgyalása alapján az Országos Érdekegyeztetõ Tanács egyetértett abban, hogy az elkövetkezõ idõszakban a kormány és a szociális partnerek diplomáciai eszközeikkel továbbra is szorgalmazzák, hogy az Európai Unió tagállamaiban a munkaerõ szabad mozgását korlátozó intézkedések fokozatosan megszûnjenek. A kormány elfogadva a munkaadói oldal javaslatát, kifejezte azon szándékát, hogy a foglalkoztatási törvény koncepcionális felülvizsgálata során a viszonosság és védintézkedés általános elveinek törvényi szintû szabályozására is tekintettel lesz.

Source: https://magyarkozlony.hu/hivatalos-lapok/f2756d9d15872f3e41b6fe58b318688b74f2c1c7/dokumentumok/0c28536391e91dbd93b6a091cd94847a3aca3a79/letoltes